CELEX: 62018TN0426
Language: lv
Date: 2018-07-11 00:00:00
Title: Lieta T-426/18: Prasība, kas celta 2018. gada 11. jūlijā – Bizbike un Hartmobile/Komisija

24.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 341/21
            
         
      Prasība, kas celta 2018. gada 11. jūlijā – Bizbike un Hartmobile/Komisija
      (Lieta T-426/18)
      (2018/C 341/32)
      Tiesvedības valoda – angļu
      
         Lietas dalībnieki
      
      
         Prasītāji: Bizbike (Wielsbeke, Nīderlande), Hartmobile BV (Amsterdama, Nīderlande) (pārstāvis: R. MacLean, Solicitor)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atzīt šo prasību par pieņemamu;
               
            
                  —
               
               
                  atcelt Komisijas Īstenošanas Regulu (ES) 2018/671 (2018. gada 2. maijs), ar ko attiecina reģistrāciju uz Ķīnas Tautas Republikas izcelsmes elektrisko velosipēdu importu (1), pamatojoties uz prasības pieteikumā izklāstītajiem iemesliem; un
               
            
                  —
               
               
                  piespriest Eiropas Komisijai un personām, kas iestājušās lietā, atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāji izvirza piecus pamatus.
      
               
                  1.
               
               
                  Ar pirmo pamatu tiek apgalvots, ka esot pieļauta acīmredzama kļūda faktisko un juridisko apstākļu vērtējumā, kā rezultātā esot pārkāpts Regulas 2016/1036 (2) 10. panta 4. punkta c) apakšpunkts un konkrēti prasība pierādīt, ka importētājs pietiekami zināja vai apzinājās, ka tas īsteno dempingu un nodara kaitējumu Savienības ražošanai, lai noteiktu pienākumu reģistrēt importu.
               
            
               
                  2.
               
               
                  Ar otro pamatu tiek apgalvots, ka, piemērojot Regulas 2016/1036 10. panta 4. punkta c) apakšpunktu, esot pārkāpts tiesiskās drošības un tiesiskās paļāvības princips.
                  Prasītāji apgalvo, ka ar Regulu 2018/671 tiekot pārkāpts tiesiskās drošības princips, piedēvējot prasītājiem atbildību par to, ka tie, iespējams, bija informēti par apgalvoto dempingu un kaitējumu, kā arī zināja faktisko situāciju, pirms tam neveicot nevienu juridisku pasākumu.
                  Ar Regulu 2018/671 tiekot pārkāpts arī tiesiskās paļāvības princips, Regulā 2018/671 interpretējot iespējamo informētību tādējādi, ka tas importa reģistrācijas procesa izņēmuma raksturu vai prasības padarītu neefektīvas.
               
            
               
                  3.
               
               
                  Ar trešo pamatu tiek apgalvots, ka ar acīmredzamo kļūdu faktisko un juridisko apstākļu vērtējumā esot pārkāpts Regulas 2016/1036 10. panta 4. punkta d) apakšpunkts un Regulas 2016/1037 (3) 16. panta 4. punkta d) apakšpunkts, jo nav novērtēti visi attiecīgie pierādījumi saistībā ar atbilstošajiem ekonomiskajiem faktoriem, kas ietekmē Savienības ražošanu, lai pierādītu kaitējumu un cēloņsakarību ar attiecīgā produkta importu.
               
            
               
                  4.
               
               
                  Ar ceturto pamatu tiek apgalvots, ka esot pārkāptas prasītāju tiesības uz aizstāvību, nesniedzot pienācīgu un laicīgu piekļuvi sūdzību iesniedzēju galvenajiem pamatiem, kas ir kaitējis prasītāju spējai pienācīgi un efektīvi atspēkot sūdzību iesniedzēju apgalvojumus par juridisko prasību attiecībā uz pienākumu reģistrēt importu, izpildi.
               
            
               
                  5.
               
               
                  Ar piekto pamatu tiek apgalvots, ka neesot norādīta pietiekama argumentācija, lai pamatotu galvenos konstatējumus Regulā 2018/671 nolūkā pamatot importa reģistrāciju un konkrētāk, lai sniegtu pienācīgu pamatojumu tam, kādēļ turpinoties importa pieaugumam no Ķīnas Tautas Republikas par cenām, kas, kā apgalvots, samazinās, tiktu nodarīts apgalvotais papildu kaitējums, pietiekami neņemot vērā prasītāju iesniegtos argumentus par pretējo.
               
            
         (1)  Komisijas Īstenošanas regula (ES) 2018/671 (2018. gada 2. maijs), ar ko attiecina reģistrāciju uz Ķīnas Tautas Republikas izcelsmes elektrisko velosipēdu importu (OV L 113, 3.5.2018., 4. lpp.).
      
         (2)  Eiropas Parlamenta un Padomes Regula (ES) 2016/1036 (2016. gada 8. maijs) par aizsardzību pret importu par dempinga cenām no valstīm, kas nav Eiropas Savienības dalībvalstis (OV L 176, 30.6.2016., 21. lpp.).
      
         (3)  Eiropas Parlamenta un Padomes Regula (ES) 2016/1037 (2016. gada 8. jūnijs) par aizsardzību pret subsidētu importu no valstīm, kas nav Eiropas Savienības dalībvalstis (OV L 176, 30.6.2016., 55. lpp.).